google/wiki40b huggingface dataset:
Ervita mõis

Ervita mõis (saksa keeles Erwita) oli Järvamaal Koeru kihelkonnas Ervital asunud rüütlimõis.
Kirjalikes allikates mainiti (Ärvita) Ervita mõisa esimest korda 1663. aastal.

Majandushooned

Mõisa majandushoonetest on säilinud ait ning tuuleveski. Ervita tuuleveski kuulub arhitektuurimälestisena riikliku kaitse alla. Septembris 2009 sai firma Gromell OÜ kooskõlastuse tuuleveski restaureerimiseks ja augustis 2012 tuuleveski aida muuseumiks rekonstrueerimiseks. Mõlemad ehitised said kasutusloa 1. juunil 2012. Möldrimajja soovitakse hiljem teha toitlustuskoht.
Laudad ja tallid moodustasid pika hooneterea aida otsas, millest kaks olid krohvitud välisseintega paekivihooned. Küün oli maakivist tulpadega.

Park

19. sajandi esimesel poolel ehitatud klassitsistlikku mõisahoonet ümbritsevas mõisapargis kasvavad põhiliselt vaher, tamm ja pärn.
Muusikatarkvara

Noodikirjutusprogrammid

Noodikirjutusprogrammid vastavad muusika valdkonnas sõnatekstitöötlusprogrammidele ja võimaldavad muusika üleskirjutamist arvuti abil. Valmis noote on võimalik välja trükkida või muuta MIDI-infoks.

MIDI ja sekventserid

MIDI andmete (MIDI-data) mahamängimiseks on vajalik sekventser, mis võib koondada muuhulgas endas tarkvaralisi sämplereid ja/või süntesaatoreid jne. Sämplereid saab juhtida erinevate kontrollerite (klaviatuur, kitarr jne) abil. Arvuti, sekventserid, sekventseriga klahvpillid jne võimaldavad MIDI infot mängida, töödelda, salvestada, samuti muuta audioinfoks. Audiodatat saab töödelda helitöötlusprogrammidega või riistvara abil.

Süntesaatorid

Heli saab sünteesida erinevate süntesaatoritega. Tänapäeval on paljudel klassikalistel riistvaralistel süntesaatoritel ka tarkvaralised vasted, siiski on riistvaralised süntesaatorid siiani kvaliteetsema heliga (kuna terve selleks ülesandeks loodud raudvara tegeleb antud ülesandega, tavaarvuti puhul on heli tekitamine ainult üks ülesannetest). Sünteesitud heli saab muundada heliandmeteks (audio-data) ning töödelda seda seejärel nagu akustilist heli.

Akustilise heli salvestmine ja töötlemine

Akustilist heli võib tänapäeval salvestada otse arvuti kõvakettale. Suuremad helisalvestus- ja helitöötlusprogrammid võimaldavad sadade heliradade üheaegset salvestamist ja töötlemist. Salvestatud heli võib töödelda järgmiselt: muuta helikõrgust, heli kestust, heli koostist, lisada efekte jne.

Tarkvaraline helistuudio ehk virtuaalne helistuudio ehk tarkvaraline kõik-ühes-stuudio (inglise Digital Audio Workstation)

N-ö "virtuaalne helistuudio" võib koondada kõik need funktsioonid üheks paketiks.
Külmoja

Ajalugu

Õgvendusjärgselt on veekogu kandnud ka nime Saare peakraav. Kasutatud on ka nime Kuningaoja. Muinasaja lõpul oli oja Põltsamaa jõe peaharu. Mõhküla on peetud Mõhu muinaslinnuse võimalikest asukohtadest looduslikult sobivaimaks. Seoses Põltsamaa vesilinnuse ehitamisega olevat vanast kõrvalharust tehtud pärast linnuse valmimist peaharu, endine peaharu aga jäi edasi kõrvalharuna ning kuhtus ajapikku.
Külmoja ääres Kuningamäe kõige kõrgemal kohal vana Viljandi tee ääres võis Liivi sõdade aegu Vene väe ja hertsog Magnuse väe pealaager, sest looduslikult on just see koht ümbruskonna valdamiseks kõige sobivam.
Veel 1950. aastatel olevat oja eriti suurvee aegu olnud hinnatud kalajõgi, kuid 1960. aastatel alustatud maaparandustöödel on oja oluliselt õgvendanud (jõe varasem pikkus oli umbes 8,5 km praeguse 6,5 km asemel) ning see on viinud peaaegu oja kuivamiseni. Külmoja suubumisel Põltsamaa jõkke asus varem Külmoja veski.
Külmoja on 1,7 km ulatuses Põltsamaa linna lääneküljel linna ja valla piiriveekogu.
Aleksei Bobrinski (1826)

Aleksei Pavlovitš Bobrinski (vene Алексей Павлович Бобринский; 19. veebruar 1826 Pavlovsk, Peterburi kubermang – 7. november 1894 Cannes, Prantsusmaa) oli Venemaa riigimees ja suhkrutööstur. Kindralleitnant (1872). Riiginõukogu liige (1871–1874).

Päritolu ja haridustee

Ta oli pärit aadliperekonnast, krahv. 1844. aastal lõpetas ta Keiserliku Aleksandri Lütseumi.

Töökäik

1848. aastal lasi ta ehitada Bogoroditskis suhkrutehase, mis töötas kuni 1922. aastani.
1853. aastal, kui algas Krimmi sõda, astus krahv Bobrinski sõjaväeteenistusse. 1856. aastal ülendati ta keisri tiibadjutandiks ja 1858. aastal sai ta kindralmajori auastme.
Ta võttis vahetult osa keiser Aleksander II reformidest.
1871. aastal määrati ta Vladimir Bobrinski asemele Venemaa Keisririigi teedeministriks. Ta pooldas riigiraudteede ehitamist ja soodustas uute raudteede ehitamist. Tema ametisoleku aja lõpuks oli Venemaa raudteevõrgus enam kui 21 000 versta raudteid. 10. juulil 1874 läks erru.

Isiklikku

Tema vanaisa Aleksei Bobrinski oli Katariina II vallaslaps.
Vils (Tirool)

Geograafia

Vils asub Saksamaa Baieri piiril. Varsti pärast linna läbimist voolab Vilsi jõgi Lechi jõkke.
Mähu ots

Mähu ots (kohalikus keelepruugis Mähü ots) on neem Harju maakonnas Kuusalu vallas Pärispea poolsaarel; ühtlasi selle poolsaare üks põhjatippudest (teine tipp on Purekkari neem). 
Neeme koordinaadid on 59° 40′ N, 25° 43′ E.
Graysoni maakond (Kentucky)

Ajalugu

Maakond moodustati 1810. aastal.
Hille Palm

Hille Palm (sündinud 25. veebruaril 1941 Tallinnas) on eesti skulptor.
Õppis Tallinna 14. 8-klassi koolis, 1962. aastal lõpetas ta skulptuuriõpingud Tartu Kunstikoolis. Jätkas 1967 õpinguid ERKI-s, 1971. aastal lõpetas ta Eesti NSV Riikliku Kunstiinstituudi.
Töötanud 1962 - 1967 "Tallinnfilmi" nukufilmistuudios nukkude valmistajana, 1972 - 1973 Tallinna 46. keskkoolis kunstiõpetajana ja seejärel vabakunstnikuna. Aastast 1977 Eesti Kunstnike Liit liige.
Alates 1970. aastatest on ta viljelenud vaba- ja dekoratiivskulptuuri. Loomingu põhitaotlus on tunnete väljendamine naisekeha kaudu, meelisteemasid ema ja laps (Madonna, 1992, puu, Haapsalu toomkirik). Ainekäsitlus ulatub dekoratiivsest (Eva, 1974, puu, EKM) ekspressiivseni (Tantsijannad, 1976, pronks, EKM) ning sensuaalsest (Hetk, 1978, marmor, EKM) paatoslikuni (Võitja, 1977, pronks, Tallinna Linnahall). Saanud mõjutusi hüperrealismist (Tüdruk iguaaniga, 1978, TKM; Väike Johannes, 1979, EKM, mõlemad pronks). Pisiplastika on valdav postmodernistlik manerism (Aastaajad, 1983, pronks, EKM; Sonett, 1983, marmor, EKM; Lind-naine, 1992, pronks).   
Aastast 1992 kasutanud materjalina marmorit. (Lemmik, 1992, Kivikala, 1993, Seotud, 1995)
Tema 1991. aastal loodud skulptuur "Madonna" on kultuurimälestisena võetud kaitse alla.

Näitused

alates 1972
1976, Riia Skulptuurikvadriennaalid ;
1990, Ravenna Skulptuuribienaal ;
1994, Baltimaade kunsti näitus Rootsis ;

Isikunäitused

1976, Tallinna Kunstisalong;
1980, TKM (koos Lembit Palmiga);
1984, Tallinna kunstisalong;
1985, Helsingi ;
1992, EKM ;

Filmid

"Pildi sisse minek"
Robert Gernhardt (advokaat)

Robert Gernhardt (15. september 1899 Väike-Kambja mõis, Tartumaa – surma aeg ja koht teadmata) oli Eesti advokaat.
Ta õppis 1920–1924 Tartu Ülikooli õigusteaduskonna kaubandusosakonnas ja 1924–1927 (lõpetas) Tartu Ülikooli õigusteaduskonnas.
Robert Gernhardt osales Vabadussõjas, oli 1927–1936 vandeadvokaat Roman Birkenbergi abi, 1936–1939 vandeadvokaat Tallinnas. 1939. aastal siirdus ta ümberasujana Saksamaale. 1945. aasta veebruaris kuulus ta Volkssturmi, jäi teadmata kadunuks.
Tema poeg Robert Gernhardt (1937–2006) oli saksa kunstnik ja kirjanik.
Sylvia Earle

Haridus

Earle sai teadusbakalaureuse kraadi (BSc) Florida Riiklikust Ülikoolist 1955. aastal ning teadusmagistri (MSc) ja filosoofiadoktori (PhD) kraadi Duke'i Ülikoolist (vastavalt 1956. ja 1966. aastal). Doktoritöö pealkiri oli "Phaeophyta of the Eastern Gulf of Mexico" ("Mehhiko lahe idaosa pruunvetikad"). Ta on saanud 22 akadeemilist ad honorem tiitlit, avaldanud üle 190 teadusliku, tehnilise ja populaarteadusliku publikatsiooni; esinenud loengutega enam kui 80 riigis.
Kauksi raamatukogu

Kauksi raamatukogu on raamatukogu Põlva maakonnas Põlva vallas Kauksi asulas. Raamatukogu juhataja on Anni Iljina.
Tippdomeen

Ülevaade

Domeen on valdus Internetis, mille nimi koostatakse tähtede ja numbrite kombinatsioonina ja  registreeritakse domeenide registris ja sellega on olemas valdusala Internetis.  Domeeni kasutamise teeb võimalikuks nimeserver ehk DNS-server (Domain Name Server), mis tõlgib domeeninime IP-aadressiks. Domeenide all mõeldakse üldjuhul teise astme domeene (jutukas.ee, neti.ee), kuna esimene aste on "com", "ee" vms.
Näited:

.org - esimese astme (tippdomeen) ccTLD domeen
wikipedia.org - teise astme domeen - Eestis registreerib Eesti Interneti Sihtasutus
et.wikipedia.org - kolmanda astme domeen - kui on registreeritud teise astme domeen, siis domeenile kasutajaõigusi omav isik võib ise kolmanda astme domeene moodustada piiramatul hulgal
Juhan Jaik

Juhan Jaik (13. jaanuar 1899 Sänna mõis – 10. detsember 1948 Stockholm) oli eesti kirjanik ja ajakirjanik.

Elulugu

Juhan Jaik lõpetas 1913. aastal Tsooru ministeeriumikooli. 1915. aastal saadeti ta poliitilistel põhjustel Võrumaalt välja ning elas aastatel 1915–1917 Volga-äärsetes linnades. Ta töötas ajakirjanikuna Päevalehe, Postimehe ja Kaitse Kodu! toimetuses ning aastatel 1936–1940 haridusministeeriumis vabaharidustöönõunikuna. 
Ta põgenes koos perekonnaga Suure põgenemise lainega 1944. aastal Saksamaale, sealt edasi Austriasse ja Rootsi.
1934–1938 oli Juhan Jaik Autorikaitseühingu esimees. Ühing kirjastas ka mõned tema teosed.

Looming

Juhan Jaik on kirjutanud luuletusi, novelle, jutte ja noorsooraamatuid. Tema loomingu paremik on rahvapärimuslikud ja koduainelised "Võrumaa jutud" (1924–1933).
Windowsi klahv

Windowsi klahv ehk Windowsi logo klahv (⊞ Win, ⊞) on 1994. aastal Microsofti evitatud Windowsi logoga klahv. Samal ajal võeti kasutusele ka menüüklahv (≣ Menu).
Klahvid asuvad tavaliselt klaviatuuri alumise rea vasak- ja parempoolses osas.
Klahvi puudumisel täidab Windowsis sama otstarvet klaviatuuril Ctr ja Esc klahvile vajutamine.
⊞ Win klahvile vajutamine kutsub tavaliselt esile Start menüü. Klahvi abil saab sooritada ka mitmesuguseid muid toiminguid, sõltuvalt kasutaja arvuti operatsioonisüsteemist, tarkvarast ja seadistustest.
Siiri Koel

Siiri Koel (sündinud 9. aprillil 1983) on eesti ooperilaulja (sopran).
Ta lõpetas 2012. aastal EMTA bakalaureusekraadiga.
Kustbon

Kustbon oli eestirootslaste ajaleht aastatel 1918–1940. Nõukogude okupatsiooni ajal 1940–1941 kandis nime "Sovjet-Estland". 1944. aastast antakse ajalehte välja Rootsis.
Živaja Starina

Živaja Starina (vene keeles Живая старина) on 1992. aastal Riikliku Vene Folkloori Keskuse (Государственный республиканский центр русского фольклора, ГРЦРФ) asutatud folkloristika ja pärimuskultuuri ajakiri, mis hakkas ilmuma 1994. aastal ja jätkab aastatel 1890–1917 ilmunud samanimelise ajakirja ülesannete ja temaatikaga. Ajakiri keskendub vene ja teiste Venemaa rahvaste folkloori ja pärimuskultuuri, samuti maailma slaavi rahvaste folkloorile.
Aastatel 1994–1997 oli ajakirja peatoimetaja Nikita Tolstoi, kelle surma järel sai peatoimetajaks Sergei Nekljudov. Aastast 2011 on peatoimetaja Olga Belova. Ajakirja toimetuskolleegiumisse kuuluvad vene olulisemate teaduskeskuste esindajad.
Ajakiri ilmub neli korda aastas ja on lülitatud Venemaa teadusliku tsiteerimise indeksisse RINTS ((РИНЦ).
Ajakirjas avaldatakse folkloori teooria ja keele kõrval folkloristika ajaloo ja suundumuste, folklooriliikide, rahvakombestiku ja -kalendri, rahvausundi ja materiaalse kultuuri alaseid käsitlusi. Avaldatakse ka välitööde ja arhiivide materjale, ülevaateid, uusimate vene ja slavistika väljaannete retsensioone, erialaste konverentside kroonikaid.
Vello Kangro

Vello Kangro (16. märts 1923 Põltsamaa – 11. juuli 1993 Göteborg) oli eesti arst ja soomepoiss.
Ta lõpetas aastal 1941 Tallinna 1. Keskkooli. Ta astus aastal 1942 Tartu Ülikooli arstiteaduskonda, kuid aastal 1943 saabus mobilisatsioonikutse Saksa sõjaväkke ja ta põgenes Soome. Soomes võttis ta osa Jätkusõjast JR 200 koosseisus. Sügisel 1944 saabus ta Eestisse, kust tal õnnestus põgeneda Rootsi.
Rootsis asus ta õppima arstiteadust, alguses vabakuulajana, ning aastal 1952 sooritas ta Karolinska Instituudis meditsiinikandidaadi eksamid ja aastal 1957 sai ta samas meditsiinilitsentsiaadi kraadi.

Isiklikku

Tema isa oli kapten Peeter Kangro. Ta abiellus aastal 1951 (hilisema lastepsühhiaatri) Helga Suitsuga (Gustav Suitsu tütrega); neil oli kaks poega ja tütar, poeg Toomas on arstiks Uppsalas.
Jean-Baptiste Grange

Jean-Baptiste Grange (sündinud 10. oktoobril 1984 Saint-Jean-de-Maurienne'is) on Prantsusmaa mäesuusataja, kahekordne maailmameister ja maailma karika võitja.

Maailma karikavõistlustel

Jean-Baptiste Grange on osalenud (<FONT=COLOR=PURPLE>seisuga 16. veebruar 2015</FONT) 140 MK-etapil ja jõudnud esikolmikusse 18 korral, neist 9 etappi on ta võitnud.
Smirnov (perekonnanimi)

Smirnov on perekonnanimi. Nime naissoost vorm on Smirnova.

Eestis

Nimede eestistamisel määrati Smirnovi-nimelistele isikutele uueks perekonnanimeks Arvik, Eving, Laineste, Lehtla, Mardi, Merilaht, Meriste, Oraste, Raidma, Saaresalu, Saemets, Seliste, Sildam, Sinijärv, Sirendi, Soonda, Suviste, Sõmer ja Viinamägi.
2018. aasta 1. jaanuari seisuga oli Eestis perekonnanimi Smirnov 1415 inimesel: 1340 mehel ja 75 naisel. Perekonnanimede levikult on Smirnov 7. kohal.
2018. aasta 1. jaanuari seisuga oli Eestis perekonnanimi Smirnova 1461 naisel. Perekonnanimede levikult on Smirnova  7. kohal.
Radar

Ajalugu

2. aprillil 1935 patenteeris Šoti füüsik Sir Robert Watson-Watt radari tööpõhimõtte (radio detection and ranging). Esimesed radarid ehitati Robert Watson-Watti juhtimisel Suurbritannia saare idarannikule,
mis olid mõeldud õhuruumi kaitseks ja võimaldasid avastada lennukeid juba 75 miili kauguselt.
Teise maailmasõja ajal olid radarid tugeva kaitsesüsteemi tähtsaks osaks Saksa Luftwaffe pommituslennukite rünnakute vastu. Sõja lõpus kasutati ka mobiilseid lennukitele paigutatud radareid, mis tegi lõpu Saksa allveelaevade laiutamisele Atlandi ookeani vetes.
Radari arengu tähtsaks teetähiseks saab pidada magnetroni leiutamist Birminghami ülikoolis 1940. aasta algul. Magnetron võimaldas inglastel kasutada oma radarites palju kõrgemat raadiosagedust kui sakslastel suurtes kohmakate antennidega radarites. Magnetron on kõigi hilisemate radari arenduste tuumikseadeldis.
Surgut

Kliima

Surgutis valitseb parasvöötme teravalt mandriline kliima sooja suve ning külma talvega. Kõige soojem kuu on juuli, kui keskmine õhutemperatuur on +18,2 °C. Kõige külmem kuu on jaanuar keskmise õhutemperatuuriga −20,0 °C. Õhutemperatuuri miinimumiks on −55,2 °C (1918. aasta veebruar) ning maksimumiks on +34,7 °C (1989. aasta juuli).
Sademetehulk on keskmiselt 580 mm aastas (minimaalselt 260 mm ning maksimaalselt 728 mm). Veebruaris on sademetehulk keskmiselt 22 mm, septembris sajab keskmiselt 85 mm.

Transport

Surgutis on raudteejaam, lennujaam ja jõesadam, mis seovad linna teiste asulatega.
Linnatransport on bussid, marsruuttaksod ja taksod.
Tanel Tammemägi

Tanel Tammemägi (2. juuli 1990 – 15. detsember 2014) oli Eesti jalgpallur (ründaja).
Operatsionaalsus

Operatsionaalsus on määratletus kontrollitaval viisil. Operatsionaalselt defineeritud mõisted on need, mille kasutamise õigsust on võimalik kuidagi kontrollida.
Teaduslikud mõisted peaksid kõik olema operatsionaalsed.
Operatsionaalsuse mõiste võttis kasutusele füüsik ja teadusfilosoof Percy Williams Bridgman.
Theodor Robert Wilhelm Knüpffer

Theodor Robert Wilhelm Knüpffer (7. juuni 1864 Väike-Maarja – 3. oktoober 1903 Tallinn) oli Eestis tegutsenud arst, omanimelise Knüpfferi kliiniku rajaja.
Ta õppis aastatel 1884–1891 Tartu Ülikooli arstiteaduskonnas.

Isiklikku

Tema abikaasa oli Charlotte Ellinor Knüpffer (neiuna Gernet, s. 1868). Neil olid tütar Ilse (s. 1895), poeg Oskar Karl Herbert (s. 1897) ja tütar Sigrid (s. 1899).
Tema isa oli Väike-Maarja koguduse õpetaja Carl Theodor Knüpffer, vend Georg Martin Knüpffer oli Ambla Maarja koguduse õpetaja.
Jorma Gallen-Kallela

Jorma Gallen-Kallela (22. november 1898 Ruovesi vald – 1. detsember 1939 Uusikirkko) oli Soome kunstnik ja ohvitser.
Ta õppis kunsti Argentinas, Taanis, Prantsusmaal ja Austrias.
Tema tuntuimad teosed on Soome Rahva Muuseumi freskod. Samuti maalis ta uuesti (pärast tulekahju aastal 1931) Juséliuse mausoleumi. Ta kujundas ka postmarke.
Ta võttis valgete poolel osa Soome kodusõjast. Talvesõtta läks ta leitnandina. Ta sai surma, kui ta läks päästma kapten Adolf Ehrnroothi.
Unai Elorriaga

Unai Elorriaga López de Letona (sündinud 14. veebruaril 1973 Bilbaos) on baski kirjanik ja tõlkija.
Ta on lõpetanud Deustu Ülikooli baski filoloogia alal.
Tema esimene romaan "SPrako tranbia" ilmus baski keeles 2001. aastal (hispaania keeles "Un tranvía en SP"; eesti keeles "Tramm Šiša Pangmale", hispaaniakeelsest väljaandest tõlkinud Triin Lõbus; Loomingu Raamatukogu 33–34, 2005). Romaani eest pälvis ta 2002. aastal teise baski kirjanikuna (pärast Bernardo Atxagat 1989. aastal) Hispaania riikliku kirjanduspreemia (Premio Nacional de Narrativa de España).
Ḩamīd Abūţālebī

Ḩamīd Abūţālebī (pärsia keeles حمید ابوطالبی, sündinud 16. juunil 1957 Teheranis) on Iraani diplomaat, suursaadik. Ta oli 25. juulist 2014 Iraani ajutine esindaja ÜRO-s (ta vahetas välja Moḩammad Khazā‘ī) ja hiljem alaline esindaja.
Abūţālebī on varem esindanud Iraani Austraalias, Euroopa Liidus, Belgias ja Itaalias ning olnud Iraani välisministeeriumi poliitikajuht. Lisaks esindas ta 1990ndatel Iraani Euroopa Liidu esindust New Yorgis.
Eesti Raamatukoguvõrgu Konsortsium

Eesti Raamatukoguvõrgu Konsortsium ehk ELNET Konsortsium on põhikirja järgi raamatukogude avalike huvide ühiseks teostamiseks asutatud mittetulundusühing.
Põhilisteks tegevusaladeks on integreeritud raamatukogu infosüsteemi ja sellel põhinevate elektronkataloogi ESTERi, Eesti artiklite andmebaasi ISE, Eesti märksõnastiku (EMS), Eesti mäluasutuse ühisotsingu portaali E-varamu haldus ning e-väljaannete ühishanked.
Guðfríður Lilja Grétarsdóttir

Guðfríður Lilja Grétarsdóttir (sündinud 10. jaanuaril 1972 Reykjavikis) on Islandi poliitik ja maletaja, naiste rahvusvaheline meister (2004). 
Ta lõpetas 1992. aastal Harvardi Ülikooli magistrikraadiga ajaloos ja politoloogias ning 2000. aastal Cambridge’i Ülikooli filosoofiamagistri kraadiga. Aastatel 1994–1996 oli ta Harvardis õppejõud, 2001. aastast töötas ta Reykjavikis teadurina.
Guðfríður Lilja Grétarsdóttir oli Islandi Maleföderatsiooni president aastatel 2004–2008 ja Põhjamaade Maleföderatsiooni president 2006–2008. Aastatel 2009–2012 oli ta Alþingi liige.
Males on ta tulnud 11 korral Islandi naiste malemeistriks (1985–1988, 1990–1993, 1997, 2001, 2003) ning neljal korral osalenud Islandi naiskonna koosseisus naiste maleolümpial – 2000. ja 2002. aastal mängis esimesel ning 2004. ja 2006. aastal kolmandal laual.
Wilfred Hansford Gallienne

Wilfred Hansford Gallienne (20. mai 1897 Guernsey – 17. juuli 1956 Guernsey) oli Suurbritannia diplomaat.
1940. aastal oli ta Ühendkuningriigi saadik Eestis, 1947–1954 Guatemalas ja 1954–1956 (surmani) suursaadik Kuubas.
Nuikapsas

Nuikapsas ehk koolrabi (Brassica oleracea var. gongylodes) on kapsa teisend.
Nuikapsas pärineb tõenäoliselt Põhja-Euroopast ning kujutab endast juure laienenud osa. Nuikapsa muguljast maapealsest osast saavad alguse mitmes suunas hargnevad peenikesed varred, mille otsas on söödavad lehed. Nuikapsas võib olla heleroheline, valge või purpurpunane, vilja katab õhuke koor. Viljaliha on magus ja krõmpsuv, meenutab maitselt redist, varred ja lehed maitsevad nagu kapsas.

Kasutamine

Toorest nuikapsast süüakse paljalt ilma lisanditeta, dipikastmega, salatina või vinegrettkastmega. Kuumtöödeldud nuikapsast pakutakse lisandina põhiroa juurde, lisatakse suppidele ja hautistele, püreestatakse ja valmistatakse täidetult. Kooritud või koorimata nuikapsast aurutatakse ning serveeritakse seejärel maitsestatult või/ja sidrunimahlaga. Nuikapsas maitseb hästi ka kastmes või hapukoorega, maitsetaimedest sobivad nuikapsaga ingver ja küüslauk.
Krüüdneri vald

Krüüdneri vald (saksa keeles Krüdnershof) oli vald Tartumaal Kambja kihelkonnas. Valla pindala oli 104 km² ja elanikke oli 1947 (1934. aasta seisuga). Vald eksisteeris 1866–1939.
Vallas oli 403 talundit ja elamut ning kasutasid 8930 ha maad.
Vallas asus Krüüdneri asundus
1892 liideti Krüüdneri vallaga Vastse-Prangli ning 1916 Vana-Prangli ja Veski vald.
Scotlandi maakond (Missouri)

Scotlandi maakond (Scotland County) on maakond USA-s Missouri osariigi kirdeosas. Geograafilised koordinaadid on 40°45' N, 92°15' W.
Maakonna halduskeskus ja suurim linn on Memphis.
Maakonna pindala on 1138 km², millest 2 km² moodustab veepindala.
Elanike arv oli 2010. aasta rahvaloenduse järgi 4843. Aastal 2000 oli elanike arv 4983.

Ajalugu

Scotlandi maakond moodustati 29. jaanuaril 1841. aastal Lewise maakonna osast. Maakond sai nime Šotimaa (Scotland) järgi.
Roos

Eestlaste järgi nimetatud roose

1939. aastal pühendati esimene eestlasele aretatud roosisort president Konstantin Pätsile. Selle kreemikaskollaste õitega roosi nimeks pandi „Staatspräsident Päts“, sordi aretas Christoph Weigand Saksamaalt.
1968. aastal aretas tollane Eesti NSV Teaduste Akadeemia president Johan Eichfeld geraaniumpunaste õitega teehübriidroosi „Friedebert Tuglas“. Kahjuks seda enam meie aedades ei leidu.
Roosikasvataja Mart Ojasalu on aretanud neli tuntud eestlase nime kandvat roosisorti. 1990. aastate lõpust pärineb kuldkollane „Mati“ ehk „Mati Nuude“, 1992. aastast merevaigukollane „Peaminister Savisaar“, 2007. aastast poetessile pühendatud veripunaste rosettõitega põõsasroos „Marie Under“, 2008. aastast kunstnikust kirjanikule pühendatud tumeroosade õitega roos „Ilon“ ehk „Ilon Wikland“.
Illu Erma

Illu Erma (sündinud 8. jaanuaril 1952 Pärnus) on eesti nahakunstnik.

Elukäik

Illu Erma lõpetas 1969 Tallinna 24. Keskkooli. 1970. aastal alustas ta õpinguid Eesti NSV Riikliku Kunstiinstituudi (ERKI) nahkehistöö erialal. Pärast lõpetamist 1975. aastal alustas ta tööd Tartu Kunstikoolis, kus on õpetanud kompositsiooni, maalimist ning joonistamist. 1986 aastast kuni tänaseni töötab Illu Erma õppejõuna Eesti Kunstiakadeemias aksessuaari ja köitedisaini osakonnas. Perioodil 1995–1998 oli ta sama osakonna dotsent. 1998–2008 oli Illu Erma osakonna professor ja osakonnajuhataja. 
Professor Erma on kuulunud žüriidesse, esinenud teaduskonverentsidel ning kuulunud näituste ja konverentside korraldamise toimkondadesse.
2009. aastast alates on olnud ringijuhendaja Nõmme kultuurikeskuse kunstistuudios.
On Eesti Kunstnike Liidu ja Eesti Nahakunstnike Liidu liige.

Kunstialane tegevus

Illu Erma on aktiivselt osalenud nii kodumaistel kui ka rahvusvahelistel köitekunstinäitustel alates 1987. aastast, juhendanud töötube, teinud viis isikunäitust. Nahakunstialase loomingulise tegevuse kõrval on ta viljelnud ka graafikat, samuti illustreerinud raamatuid. Töid on eksponeeritud lisaks Eestile Soomes, Rootsis, Ungaris, Prantsusmaal, USA-s, Jaapanis, Venemaal, Leedus, Armeenias jm.
Newtoni maakond (Missouri)

Newtoni maakond (Newton County) on maakond USA-s Missouri osariigi edelaosas. Geograafilised koordinaadid on 36°91' N, 94°33' W.
Maakonna halduskeskus ja suurim linn on Neosho.
Maakonna pindala on 1618 km², millest 1 km² moodustab veepindala.
Elanike arv oli 2010. aasta rahvaloenduse järgi 58 114. Aastal 2000 oli elanike arv 52 636.

Ajalugu

Newtoni maakond moodustati 15. detsembril 1838. aastal Missouri territooriumi osadest. Maakond sai nime Ameerika iseseisvussõja kangelase John Newtoni järgi.
Eliisabet

Pühak

Õigeusu kirik austab Eliisabeti õiglase Eliisabetina (mälestuspäevad 5. september ja 24. juuni).
Katoliku kirikus on püha Eliisabeti mälestuspäev 5. november (23. september). Püha Eliisabet on laualõikajate kaitsepühak.
Kenneth Grahame

Kenneth Grahame (8. märts 1859 – 6. juuli 1932) oli šoti kirjanik.
Tema tuntuim teos on "Tuul pajuokstes" (1908).
Zeitschrift für Semiotik

Zeitschrift für Semiotik on Saksamaal välja antav semiootikaalane teadusajakiri.
Ajakiri asutati aastal 1979. Selle ajakirja kauaaegne peatoimetaja on olnud Roland Posner.
Vaida (eesnimi)

Vaida on naisenimi.
2018. aasta seisuga oli see Eestis esinemissageduselt 1615. naisenimi. 1. jaanuari 2018 seisuga oli Eestis eesnimi Vaida 25 naisel.